钦定古今图书集成/明伦汇编/闺媛典/第275卷 > 皇清八 > 卫中夏继妻王氏
## 钦定古今图书集成/明伦汇编/闺媛典/第275卷 > 皇清八 > 卫中夏继妻王氏

按《山西通志》：“王氏，猗氏，卫中夏继妻。归中夏，食贫操作，事翁姑备孝养，抚前室女如己出。生子绍芳。年十二而夫亡，逾月翁又卒。二丧相继，家徒四壁，乃尽鬻衣饰，更以绩纴所易，竭力襄葬事。时氏年二十八，苦守教子读书，有司旌之，给以粟布。后子贵，封太恭人，寿七十有七。”